வழக்கமான விமானங்களுக்கு அப்பால், உலகின் தலைசிறந்த சுற்றுலா இயக்குணர்களில் ஒன்றான ரி.யு.ஐ தற்போது வார அடிப்படையில் கொழும்புக்கு 03 பட்டய விமானங்களை செயற்படுத்துவதற்கு திட்டமிட்டுள்ள அதேவேளை பயணியர் கப்பல் உயர் காலங்களில் இலங்கையை அழைப்பு துறையாக பயன்படுத்துவதற்கு திட்டமிட்டுள்ளது எனவும் தொழில் அதிபர்கள் அமைச்சருக்கு சுட்டிக்காட்டினார். மேலும் 2018 ஒக்டோபர் 28 முதல் மொஸ்கோவிலிருந்து கொழும்புக்கு இடையராத நேரடி விமான சேவையை செயற்படுத்துவதாக ஏரோ விமானம் அறிவித்துள்ளது என்றும் 2018 நவம்பர் 04 முதல் சுரிச் – கொழும்பு நேரடி விமானத்தினை சுவிஸ் ஆரம்பிக்கும் எனவும் தொழில் அதிபர்கள் குறிப்பிட்டனர். அதேநேரம் தலைசிறந்த சர்வதேச பயண வெளியீட்டாளர்களில் ஒருவரான “லோன்லி பிலனட்” சமீபத்தில் இலங்கையை உலகின் முதல்தர சுற்றுலாத்தளமாக பெயரிட்டிருந்தது. இங்கிலாந்து கிரிக்கட் அணியின் தற்போதைய சுற்றுப்பயணத்தினை கண்டு மகிழ்வதற்காக சுமார் 4000 கிரிகட் இரசிகர்கள் ஐக்கிய இராச்சியத்திலிருந்து வருகை தருவதாக சுட்டிக்காட்டப்பட்டது. இது இலங்கையின் அமைதி நிறைந்த சூழல் நிலவுவதற்கான சான்றாகவும் சுற்றுலாப்பயணிகள் தடைகளின்றி சுற்றுலாத்தளங்களை தரிசிப்பது மற்றும் இலங்கை முழுவதிலும் வசதிகளை அனுபவிக்கிறார்கள் என்பதற்கும் சாட்சியமாகவும் உள்ளது.